**Zmluva o poskytnutí služby**

podľa § 269 ods. 2 zákona č. 513/1991 Zb. Obchodný zákonník v znení neskorších predpisov a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

číslo objednávateľa: BBRSC/ /2022 číslo zhotoviteľa:

**„Diagnostika mostov na cestách II. a III. triedy v Banskobystrickom kraji“**

**pre časť predmetu zákazky č. 7 Diagnostika mostov STS č. 6 v okrese Zvolen v celkovom počte 1 ks** ( ďalej iba „Zmluva“ )

uzatvorená medzi týmito zmluvnými stranami:

**Objednávateľ: Banskobystrická regionálna správa ciest, a. s.**

Sídlo: Majerská cesta 94, 974 96 Banská Bystrica

Právna forma: Akciová spoločnosť, zapísaná v Obchodnom registri Okresného súdu Banská Bystrica, Oddiel: Sa, Vložka č.: 909/S

Štatutárny orgán: Ing. Martin Lejtrich, predseda predstavenstva

Ing. Róbert Machala, podpredseda predstavenstva

Osoba oprávnená jednať

v zmluvných veciach: Ing. Martin Lejtrich, predseda predstavenstva

Osoby oprávnené jednať

v realizačných veciach: Alena Barlová, vedúca technického úseku

IČO: 36 836 567

DIČ: 2022451189

IČ DPH: SK2022451189

Bankové spojenie: VÚB, a. s. pobočka Banská Bystrica

IBAN: SK82 0200 0000 0021 8394 4256

Telefón/ fax: +421 48 47 27 351

E-mail: [sekretariat@bbrsc.sk](mailto:sekretariat@bbrsc.sk), [alena.barlova@bbrsc.sk](mailto:alena.barlova@bbrsc.sk),

(ďalej iba „**objednávateľ**“ a v príslušnom gramatickom tvare)

**Zhotoviteľ:**

Sídlo:

Právna forma:

Štatutárny orgán:

Osoba oprávnená jednať

v zmluvných veciach:

Osoby oprávnené jednať

v realizačných veciach:

IČO:

DIČ:

IČ DPH:

Bankové spojenie:

IBAN:

Telefón/ fax:

E-mail:

(ďalej iba **„zhotoviteľ“** v príslušnom gramatickom tvare a spolu s objednávateľom ďalej iba**„zmluvné strany“** v príslušnom gramatickom tvare).

**Úvodné ustanovenia**

1. Táto zmluva sa uzatvára ako výsledok verejného obstarávania, realizovaného nadlimitnou zákazkou zadávanou postupom v zmysle ustanovenia § 66 ods. 7 druhej vety zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, na základe ktorého objednávateľ vyhodnotil zhotoviteľom vypracovanú cenovú ponuku (ďalej len „cenová ponuka“), z hľadiska stanoveného kritéria na vyhodnotenie ponúk, ako najvýhodnejšiu na zrealizovanie zákazky **podľa časti č. 7 „Diagnostika mostov STS č. 6 v okrese Zvolen v celkovom počte 1 ks“** (ďalej iba aj ako „verejné obstarávanie“).
2. Zhotoviteľ vyhlasuje, že je podnikateľom alebo obchodnou spoločnosťou s právnou subjektivitou, ktorej predmetom podnikania je činnosť v rozsahu požadovanom súťažnými podmienkami verejného obstarávania, teda spĺňa podmienku odbornej spôsobilosti po materiálnej, technickej, technologickej i personálnej stránke, na poskytnutie služby v zmysle súťažných podmienok verejného obstarávania a na predmet Zmluvy sa vzťahujúcich platných všeobecne záväzných právnych predpisov a technických noriem Slovenskej republiky a Európskej únie, teda je oprávnený túto Zmluvu uzavrieť a naplniť účel Zmluvy.
3. Zhotoviteľ je povinný pri plnení predmetu Zmluvy dodržiavať všetky platné všeobecne záväzné právne predpisy, podzákonné predpisy a technické normy Slovenskej republiky a Európskej únie, súťažné podmienky verejného obstarávania a podmienky na poskytnutie služby uvedené v tejto Zmluve.
4. Zhotoviteľ berie na vedomie, že pri plnení predmetu Zmluvy prostredníctvom subdodávateľov ( ďalej aj iba „subdodávka“ ) zodpovedá zhotoviteľ tak, ako keby službu resp. jej časť realizoval sám. Zhotoviteľ je povinný vopred oznámiť objednávateľovi akékoľvek zmeny týkajúce sa subdodávok.
5. Zhotoviteľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s plnením Zmluvy, v cenovej ponuke vzal do úvahy komplexný rozsah materiálov, prác, služieb, iných výdavkov potrebných na riadne poskytnutie služby ako celku a tieto zahrnul do ceny za poskytnutú službu.
6. Zhotoviteľ vyhlasuje a potvrdzuje, že sa v plnom rozsahu oboznámil s rozsahom a povahou služby, ktorú má poskytnúť, sú mu dostatočne známe technické, kvalitatívne a všetky iné podmienky potrebné k jej riadnemu vykonaniu a disponuje takými kapacitami a odbornými znalosťami, ktoré sú potrebné na kvalitné a riadne splnenie predmetu a účelu Zmluvy. Zhotoviteľ vyhlasuje a potvrdzuje, že sa oboznámil so skutočnosťou, že most „Most nad traťou ŽSR Zvolen – Margecany“, ktorého sa má vykonať diagnostika podľa tejto zmluvy, vedie ponad železničnú trať a k riadnemu splneniu predmetu tejto zmluvy bude vyžadovať príslušné povolenie od Železničnej spoločnosti Slovensko a.s.. Na získanie povolenia zhotoviteľa od Železničnej spoločnosti Slovensko a.s. poskytne objednávateľ potrebnú súčinnosť.

**I.**

**Predmet Zmluvy**

1. Zhotoviteľ sa zaväzuje v dohodnutom čase, mieste a podľa ostatných podmienok Zmluvy, najmä v rozsahu špecifikovanom **v Prílohe č. 1** k Zmluve (cenová ponuka zhotoviteľa z verejného obstarávania) a v článku I. tejto Zmluvy, na svoje náklady, na svoje nebezpečenstvo riadne vykonať komplexnú diagnostiku mostov na cestách II. a III. triedy nachádzajúcich sa v Banskobystrickom kraji bližšie definovaných **v Prílohe č. 3** v rozsahu poskytnutia informácií dostatočných pre zhotovenie statických výpočtov, projektu opravy alebo konštrukcie a výpočtu životnosti vrátane vypracovania záverečnej správy a Dokumentácie podľa ods. 3 článku I. tejto Zmluvy a objednávateľovi včas odovzdať Dokumentáciu v  kvalite zodpovedajúcej účelu Zmluvy a predmetu zákazky.
2. Objednávateľ sa zaväzuje riadne a včas odovzdanú Dokumentáciu prevziať spôsobom dohodnutým v Zmluve, zaplatiť za ňu Cenu dohodnutú v článku III. Zmluvy.
3. Zhotoviteľ je povinný odovzdať Dokumentáciuk nasledovným mostom

IDM M220 - 2452-004 Most nad traťou ŽSR Zvolen-Margecany

a to v samostatnom obale s nasledovným obsahom:

* *Diagnostika mosta* pre každý most samostatne s uvedením IDM (identifikačného čísla mosta) a názvu mosta podľa požiadaviek uvedených v zadávacom liste diagnostiky pre každý mostný objekt samostatne, ktorej súčasťou musí byť aj výkresová časť (prehľadný výkres mosta -pôdorys, priečny a pozdĺžny rez) a technická správa
* *Fotodokumentácia* odovzdaná na CD/DVD rozdelená na fotodokumentáciu existujúceho mosta s popisom polohy poruchy a fotodokumentáciu výkonu diagnostiky s krátkym popisom prevádzaných prác a táto bude vložená pevne k obalu dokumentácie.
* *Statický výpočet*
* *Záverečná správa*, v ktorej budú sumarizované vypočítané hodnoty zaťažiteľnosti podľa statického výpočtu, závery z určenia životnosti mostnej konštrukcie s odporučením rekonštrukcie resp. prestavby mosta, porovnanie orientačnej ceny (stanovenej odhadom) rekonštrukcie alebo prestavby mosta a návrh na okamžité a dlhodobé opatrenia.

1. Účelom Dokumentácie je zhotovenie diagnostiky jednotlivých mostov v rozsahu:

* určenie normových charakteristík a určenie rozmiestnenia výstuže v kritických rezoch, ktoré sú limitujúce pre zaťažiteľnosť mosta,
* určenie zaťažiteľnosti mosta statickým výpočtom,
* odporučenie  rekonštrukcie respektíve prestavby mosta s ohľadom na vypočítanú životnosť mosta s posúdením možnosti zvýšenia únosnosti mosta pri rekonštrukcii mosta,
* ekonomické vyhodnotenie rekonštrukcie a prestavby mosta na základe odborného odhadu cien pri súčasnom stave mosta.

1. Dokumentácia musí byť vyhotovená v zmysle platných Eurokódov, noriem STN, ustanovení *Technických podmienok č. TP 02/2016 Zaťažiteľnosť cestných mostov a lávok* vydaných Ministerstvom dopravy, výstavby a regionálneho rozvoja SR sekcia cestnej dopravy a pozemných komunikácií účinných od 01.05.2016 a *Technických podmienok č. TP 07/2012 (059) Zadávanie a výkon diagnostiky mostov* vydaných Ministerstvom dopravy, výstavby a regionálneho rozvoja SR sekcia cestnej dopravy a pozemných komunikácií účinných od 20.12.2012 a *Technických podmienok č. TP 03/2014 (081) Základné ochranné opatrenia pre obmedzenie vplyvu bludných prúdov na mostné objekty pozemných komunikácií* vydaných Ministerstvom dopravy, výstavby a regionálneho rozvoja SR sekcia cestnej dopravy a pozemných komunikácií účinných od 01.05.2014. *Mostný zošit* bude vypracovaný podľa prílohy č. 1 *Technických podmienok č. TP 12/2013 Evidencia cestných mostov a lávok* vydaných Ministerstvom dopravy, výstavby a regionálneho rozvoja SR sekcia cestnej dopravy a pozemných komunikácií účinných od 15.12.2013. Pre výpočet budú použité normy STN a STN EN platné v čase vypracovania dokumentácie pre navrhovanie mostných objektov.
2. Objednávateľ poskytne zhotoviteľovi nasledovné dokumenty:

* Zadávací list diagnostiky pre každý most samostatne
* Mostný list mostného objektu, ktorý má len informatívny charakter, pre každý most samostatne
* Protokol z poslednej hlavnej prehliadky každého mosta vrátane fotodokumentácie

1. Objednávateľ sa zaväzuje, že počas spracovávania Dokumentácie poskytne zhotoviteľovi v nevyhnutne potrebnom rozsahu na žiadosť spolupôsobenie, spočívajúce najmä v odovzdaní doplňujúcich údajov, spresnení podkladov, vyjadrení a stanovísk, ktoré sa nachádzajú u objednávateľa a ktorých potreba vznikne v priebehu plnenia tejto zmluvy. Toto spolupôsobenie poskytne zhotoviteľovi najneskoršie do 5 dní od jeho písomného vyžiadania. V osobitných prípadoch je možné obojstranne dohodnúť individuálny termín plnenia spolupôsobenia.

II.

MIESTO, ČAS a SPÔSOB PLNENIA,

ODOVZDÁVACIE A PREBERACIE KONANIE

1. Zhotoviteľ sa zaväzuje, že riadne zhotovenú Dokumentáciu v rozsahu podľa článku I. ods. 3 a nasl.Zmluvyodovzdá objednávateľovi v sídle objednávateľa do 6 (šesť) mesiacov odo dňaodovzdania predmetu Zmluvy (príslušného mosta) na základe preberacieho protokolu.
2. Zhotoviteľ je povinný odovzdať Dokumentáciu **v tlačenej forme, elektronickej forme needitovateľnej (.pdf), elektronickej forme editovateľnej (.doc, .dwg, .dgn, .xls**). Dokumentácia v elektronickej forme musí zodpovedať identickému členeniu ako dokumentácia v tlačenej forme.
3. Zhotoviteľ je povinný odovzdať Dokumentáciu v tlačenej forme v **troch** vyhotovenia a v elektronickej forme v počte vyhotovení **3x CD**.
4. Poskytnutím služby sa na účely Zmluvy rozumie včasné, bezchybné, vecne správne a úplné dokončenie Dokumentácie (každej jej jednotlivej časti) podľa podmienok dohodnutých v Zmluve a jej odovzdanie a protokolárne prevzatie objednávateľom.
5. Preberací protokol podpíšu osoby oprávnené konať vo veciach technických/realizačných za každú zo zmluvných strán. Za deň dodania služby sa považuje deň uvedený v preberacom protokole ako deň podpisu objednávateľa - osoby oprávnenej za objednávateľa rokovať vo veciach technických/realizačných.
6. Povinnými obsahovými náležitosťami Protokolu sú:

* údaje o zhotoviteľovi a objednávateľovi
* názov zákazky, číslo Zmluvy
* popis Dokumentácie
* forma a počet vyhotovení Dokumentácie
* cena
* prehlásenie objednávateľa, či Dokumentáciu preberá alebo nepreberá
* zoznam chýb a nedorobkov

1. Pokiaľ bude Dokumentácia vykazovať drobné chyby alebo nedorobky, ktoré nebránia jej riadnemu užívaniu, objednávateľ má právo rozhodnúť, či ju prevezme s drobnými chybami alebo nedorobkami alebo neprevezme. Ak ju prevezme v Protokole určí lehotu na odstránenie drobných chýb alebo nedorobkov.
2. Riadnym prevzatím Dokumentácie objednávateľom tzn. okamihom podpisu oprávnenej osoby konajúcej za objednávateľa na protokole o odovzdaní a prevzatí Dokumentácie, prechádza na objednávateľa jednak vlastnícke právo k Dokumentácii a jednak nebezpečenstvo vzniku škody na nej.
3. Momentom prevzatia Dokumentácie Objednávateľom zhotoviteľ bezodplatne prevádza na Objednávateľa všetky práva viažuce sa k Dokumentácii resp. poskytuje Objednávateľovi trvalú, výhradnú a neobmedzenú, bez osobitného súhlasu Zhotoviteľa prevoditeľnú licenciu (súhlas) na jej používanie tak, že Objednávateľ je výlučne a neobmedzene oprávnený Dokumentáciu nerušene a neobmedzene aplikovať, užívať, požívať, šíriť, rozmnožovať, prepracovať, spracovať, adaptovať, ďalej vyvíjať, nakladať alebo disponovať s ňou bez osobitného súhlasu Zhotoviteľa na ľubovoľný účel, prípadne v rovnakom rozsahu práva previesť či poskytnúť čiastočne alebo v celosti tretej strane a to aj vtedy, ak táto Zmluva zanikne alebo sa zruší.

III.

CENA A PLATOBNÉ PODMIENKY

1. Cena za vykonanie a odovzdanie Predmetu zmluvy je dohodnutá na základe Špecifikácie ceny z ponuky zhotoviteľa ako uchádzača do verejného obstarávania, ktorá tvorí **Prílohu č. 1** k Zmluve (ďalej iba „cena“). Cena sa považuje za cenu maximálnu a platnú počas celej doby trvania Zmluvy. Cena je stanovená podľa zákona NR SR č.18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov za celú službu vrátane všetkých nákladov na jej dodanie.

Cena predstavuje celkom sumu:

Cena bez DPH Eur

DPH 20 % Eur

**Cena s DPH Eur**

**(slovom: .....................................................Eur, ......./100 ) s DPH.**

1. Podkladom pre úhradu ceny je faktúra vystavená zhotoviteľom až po riadnom odovzdaní a prevzatí Dokumentácie objednávateľom. Na účely fakturácie sa za deň dodania Dokumentácie považuje deň podpísania Protokolu o odovzdaní a prevzatí Dokumentácie oprávnenou osobou objednávateľa (osobou oprávnenou rokovať vo veciach realizačných). Zhotoviteľovi bude uhradená cena iba v rozsahu skutočne vykonaných prác a dodaných služieb.
2. Preddavky sa neposkytujú vôbec.
3. Splatnosť faktúry je 30 dní odo dňa doporučeného doručenia faktúry do podateľne objednávateľa.
4. Faktúra musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov a jej nevyhnutnou prílohou je objednávateľom podpísaný Protokol o odovzdaní a prevzatí Dokumentácie. V prípade, že faktúra nebude obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov, alebo ak prílohu faktúry nebude tvoriť Protokol o odovzdaní a prevzatí, objednávateľ je oprávnený vrátiť faktúru zhotoviteľovi na doplnenie. Vrátením faktúry sa preruší splatnosť faktúry a nová lehota splatnosti začína plynúť od doručenia novej faktúry so všetkými náležitosťami. Zhotoviteľ je povinný svoje práce vyúčtovať overiteľným spôsobom a v súlade s cenou z ponuky zhotoviteľa ako uchádzača do verejného obstarávania, inak ide o dôvod na vrátenie faktúry.
5. Faktúra sa považuje za zaplatenú dňom pripísania úhrady na účet zhotoviteľa.
6. Zhotoviteľ je v prípade omeškania objednávateľa s úhradou faktúry, oprávnený účtovať objednávateľovi úroky omeškania vo výške uvedenej v § 369 ods. 2 Obchodného zákonníka.

IV.

ZODPOVEDNOSŤ ZHOTOVITEĽA

1. Zhotoviteľ je povinný postupovať s odbornou starostlivosťou, zákonne a vecne správne, za dodržiavania všetkých pre realizáciu Dokumentácie do úvahy prichádzajúcich všeobecne záväzných právnych predpisov SR a EÚ, iných podzákonných predpisov, technických noriem, podmienok dohodnutých v Zmluve a Prílohe č. 1 k Zmluve, podkladov z verejného obstarávania, požiadaviek a pokynov objednávateľa.
2. Záručná doba je 24 mesiacov a začína plynúť odo dňa riadneho odovzdania a prevzatia Dokumentácie objednávateľom (dňom podpisu oprávneného zástupcu objednávateľa na protokole o odovzdaní a prevzatí Dokumentácie).
3. Zhotoviteľ zodpovedá za škodu spôsobenú vlastným konaním počas svojich pracovných postupov, ako aj za škodu spôsobenú tými, ktorých použil pri dodaní služby a  za škody s tým súvisiace.
4. Ak počas plynutia záručnej doby vyjde najavo vada Dokumentácie alebo jeho časti, alebo nedorobok, nesúlad s akoukoľvek normou alebo predpisom, prípadne budú zistené iné vady zmluvné strany sa dohodli, že ide o vadu Dokumentácie s tým, že zhotoviteľ je povinný Dokumentáciu bezodplatne prepracovať v lehote primeranej zistenej vade a určenej objednávateľom, najneskôr však do 30 dní odo dňa výzvy objednávateľa na odstránenie vady.
5. Ak zhotoviteľ vadu včas neodstráni, je objednávateľ oprávnený žiadať primeranú zľavu z ceny, alebo zabezpečiť odstránenie vady na náklady zhotoviteľa treťou osobou, prípadne sám túto vadu odstrániť na náklady zhotoviteľa.
6. Uplatnením nárokov z vád nie sú dotknuté nároky objednávateľa na náhradu škody alebo na odstúpenie od Zmluvy.
7. Zmluvné strany sa dohodli, že ak zhotoviteľ nedoplní alebo neprepracuje Dokumentáciu (neodstráni vady a nedorobky) v lehote najneskôr do 30 dní odo dňa doručenia výzvy objednávateľa zhotoviteľovi, zhotoviteľ zaplatí objednávateľovi jednorazovú zmluvnú pokutu vo výške **5 % z celkovej ceny dohodnutej v článku III. Zmluvy**.
8. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovanej povinnosti zhotoviteľa a cenu, na ktoré skutočnosti pri rokovaní prihliadli.
9. Zmluvné strany sa dohodli, že pre prípad porušenia povinnosti zhotoviteľa  odovzdať Dokumentáciu včas a/alebo riadne je zhotoviteľ povinný zaplatiť objednávateľovi zmluvnú pokutu vo výške **0,5%** z ceny bez DPH uvedenej v ods. 1 článku III. Zmluvy za každý aj začatý deň omeškania.
10. Uplatnením alebo zaplatením zmluvnej pokuty nie je dotknuté právo objednávateľa na odstúpenie od Zmluvy, na zákonný úrok z omeškania a na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa splnenia povinnosti, ktorú zmluvná pokuta zabezpečuje.

**V.**

**OSTATNÉ ZMLUVNÉ DOJEDNANIA**

1. Zmluvné strany môžu pristúpiť na zmenu záväz­ku v prípadoch, kedy sa po uzavretí zmluvy zmenia východiskové podklady, rozhodujúce pre uzatvorenie zmluvy, alebo vzniknú nové požiadavky/odpadnú doterajšie požiadavky objednávateľa. K tejto zmene dôjde len na základe predchádzajúceho písomného dodatku k zmluve, pokiaľ jeho uzatvorenie nebude v rozpore so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**VI.**

**Odstúpenie od zmluvy**

1. Počas samotného plnenia Zmluvy je objednávateľ, pokiaľ v tejto Zmluve nie je výslovne uvedené niečo iné, oprávnený od Zmluvy odstúpiť titulom jej podstatného porušenia najmä v prípade, že:

* zhotoviteľ bez existencie objektívneho dôvodu odmietne prevziať predmet Zmluvy za účelom jej plnenia alebo je v omeškaní viac ako 3 dni s jeho prevzatím,
* zhotoviteľ je v omeškaní s odovzdaním Dokumentácie oproti dohodnutému termínu jej odovzdania o viac ako 15 dní,
* zhotoviteľ nepostupuje s odbornou starostlivosťou, hoci ho objednávateľ písomne vyzval na vykonanie nápravy, pričom na vykonanie nápravy poskytol zhotoviteľovi aspoň 3 dňovú lehotu, alebo
* zhotoviteľ v dôsledku svojej platobnej neschopnosti zastaví svoje platby svojim subdodávateľom, alebo je v konkurznom konaní, alebo je v likvidácii, alebo je z iných okolností zrejmé, že zhotoviteľ nebude schopný plniť predmet Zmluvy včas a/alebo riadne.

1. Zmluvné strany sa dohodli, že v prípade, ak objednávateľ odstúpi od tejto Zmluvy z dôvodov podľa ods. 1 tohto článku alebo z iných dôvodov zapríčinených zhotoviteľom ešte pred odovzdaním Dokumentácie, nemá v zásade zhotoviteľ nárok na poskytnutie plnenia ani sčasti a ani na úhradu nákladov, ktoré mu vznikli, ak sa zmluvné strany nedohodnú inak.
2. Zhotoviteľ môže odstúpiť od tejto zmluvy titulom jej podstatného porušenia v prípadoch, ak objednávateľ neuhradí riadne a včas faktúru vystavenú zhotoviteľom v súlade so všetkými  podmienkami Zmluvy.
3. Odstúpením od zmluvy zanikajú všetky práva a povinnosti strán zo zmluvy okrem práv na náhradu spôsobenej škody a ušlého zisku, práv na dovtedy uplatnené resp. zákonné sankcie, práv a povinností vyplývajúcich z ustanovení tejto Zmluvy a všeobecne záväzných právnych predpisov o poskytovaní záruky a zodpovednosti za vady a iných práv a povinností, ktoré podľa dohody strán alebo podľa ich povahy majú trvať aj po zániku Zmluvy odstúpením.
4. Odstúpením od Zmluvy zmluva zaniká okrem práv a povinností podľa predchádzajúceho odseku tohto článku Zmluvy, a to v momente keď prejav vôle oprávnenej zmluvnej strany odstúpiť od Zmluvy je doručený druhej zmluvnej strane; po tejto dobe nemožno účinky odstúpenia od Zmluvy odvolať alebo meniť bez súhlasu druhej strany.
5. V prípade odstúpenia od Zmluvy z dôvodu porušenia povinnosti zhotoviteľa má objednávateľ nárok na náhradu škody spôsobenú najmä omeškaním odovzdania Dokumentácie oproti termínu zhotovenia Dokumentácie uvedeného v čl. II. ods. 1 tejto Zmluvy.
6. Objednávateľ je oprávnený započítať akúkoľvek svoju i nesplatnú pohľadávku, ktorú má voči zhotoviteľovi, s pohľadávkou i nesplatnou, ktorá vznikne z tejto Zmluvy zhotoviteľovi voči objednávateľovi. Zápočet pohľadávok môže objednávateľ uplatniť pri úhrade faktúry zhotoviteľa.
7. Zmluvné strany sa dohodli, v rozsahu v akom to právne predpisy pripúšťajú, že vylučujú právo zhotoviteľa započítať akúkoľvek jeho pohľadávku voči objednávateľovi oproti akejkoľvek pohľadávke objednávateľa.

**VII.**

**Subdodávatelia a register partnerov verejného sektora**

1. Zhotoviteľ nesmie Predmet Zmluvy ako celok odovzdať na vykonanie inému subjektu. Časť Predmetu zmluvy môže Zhotoviteľ odovzdať na vykonanie svojmu subdodávateľovi uvedenému v zozname subdodávateľov, ktorý tvorí osobitnú prílohu tejto Zmluvy. Zhotoviteľ predkladá v **Prílohe č. 2** k tejto Zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto Zmluvy (aj počas plynutia záručnej doby) je Zhotoviteľ povinný písomne vopred oznámiť Objednávateľovi akúkoľvek zmenu údajov o subdodávateľovi.
2. Súhlas objednávateľa s vykonaním časti Predmetu Zmluvy prostredníctvom subdodávateľa nezbavuje Zhotoviteľa povinnosti a zodpovednosti za činnosti subdodávateľa.
3. Zhotoviteľ je oprávnený kedykoľvek počas trvania Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvné vzťahu s novým subdodávateľom (podľa toho ktorá udalosť nastane skôr, je Zhotoviteľ povinný oznámiť objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť Objednávateľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia tejto Zmluvy je Zhotoviteľ povinný oznámiť objednávateľovi akúkoľvek zmenu údajov o novom subdodávateľovi. Povinnosti uvedené v bodoch 1. a 3. tohto článku nie je Zhotoviteľ povinný plniť v prípade subdodávateľov, ktorí mu dodávajú tovary.
4. Počas trvania Zmluvy je Zhotoviteľ oprávnený zmeniť subdodávateľa uvedeného v Prílohe č. 2 tejto Zmluvy výlučne na základe dodatku k tejto Zmluve.
5. Objednávateľ v zmysle § 41 ods. 4 Zákona o verejnom obstarávaní určuje pravidlá pre zmenu subdodávateľa počas plnenia tejto Zmluvy tak, že subdodávateľ, ktorého Zhotoviteľ navrhne na zmenu musí spĺňať podmienky účasti týkajúce sa osobného postavenia podľa § 32 ods. 1 Zákona o verejnom obstarávaní. Zhotoviteľ je povinný najneskôr 7 dní pred tým ako má nastať zmena subdodávateľa, objednávateľovi doručiť písomné oznámenie o zmene subdodávateľa, ktoré bude obsahovať minimálne:

* podiel na Predmete zmluvy, ktorý má subdodávateľ vykonať,
* Identifikačné údaje subdodávateľa vrátane údajov o osobe oprávnenej konať za subdodávateľa v rozsahu meno, priezvisko, adresa pobytu a dátum narodenia,
* čestné vyhlásenie, že subdodávateľ spĺňa podmienky účasti týkajúce sa osobného postavenia podľa § 32 ods. 1 Zákona o verejnom obstarávaní.

Objednávateľ si splnenie podmienok určených pre subdodávateľa overí v zozname hospodárskych subjektov vedenom na Úrade pre verejné obstarávanie v zmysle § 152 Zákona o verejnom obstarávaní, prípadne vyžiadaním si dokladov od Zhotoviteľa, týkajúcich sa subdodávateľa a preukazujúcich spĺňanie podmienok určených pre subdodávateľa. V prípade, ak Zhotoviteľ nebude postupovať v zmysle ustanovení tohto odseku, objednávateľ je oprávnený od Zmluvy alebo jej časti odstúpiť z dôvodu jej podstatného porušenia; náhrada škody a uloženie zmluvnej pokuty v zmysle a v rozsahu tejto Zmluvy tým nie je dotknutá.

1. Subdodávatelia sú povinní spĺňať podmienky účasti týkajúce sa osobného postavenia, pričom nesmú u nich existovať dôvody na vylúčenie podľa § 40 ods. 6 písm. a) až h) a ods. 7 Zákona o verejnom obstarávaní. Ak subdodávateľ nespĺňa podmienky podľa predchádzajúcej vety objednávateľ je oprávnený písomne požiadať Zhotoviteľa o jeho nahradenie. Zhotoviteľ je povinný do 5 dní od doručenia žiadosti podľa predchádzajúcej vety predložiť objednávateľovi návrh nového subdodávateľa.
2. Využitím subdodávateľa pri plnení Predmetu zmluvy nie je dotknutá zodpovednosť Zhotoviteľa za plnenie Zmluvy (§ 41 ods. 8 Zákona o verejnom obstarávaní).
3. Ak došlo k výmazu subdodávateľa z registra partnerov verejného sektora, je Zhotoviteľ povinný túto skutočnosť oznámiť objednávateľovi a zároveň nahradiť takéhoto subdodávateľa subdodávateľom, ktorý bude spĺňať podmienky podľa § 2 ods. 5 písm. e/ Zákona o verejnom obstarávaní , § 2 ods. 1 písm. a/ bod 7 Zákona o registri partnerov verejného sektora a ak má povinnosť zapisovať sa do registra partnerov verejného sektora, musí byť v ňom zapísaný v zmysle § 11 zákona o verejnom obstarávaní.
4. Zmluvné strany sa dohodli za účelom zabezpečenia všetkých povinností zhotoviteľa podľa tohto článku Zmluvy na zmluvnej pokute tak, že v prípade porušenia ktorejkoľvek z povinností týkajúcej sa subdodávateľov alebo ich zmeny zo strany zhotoviteľa má objednávateľ okrem práva odstúpiť od Zmluvy aj nárok na zmluvnú pokutu vo výške 5% z ceny služby bez DPH, za každé porušenie ktorejkoľvek z vyššie uvedených povinností tohto článku Zmluvy zhotoviteľom , a to aj opakovane. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovaných povinností zhotoviteľa a cenu služby.

# **VIII.**

# **Pandémia**

1. Zmluvné strany sa vzájomne dohodli a prehlasujú, že vyhlásenie mimoriadnej situácie alebo núdzového stavu v Slovenskej republike a/alebo prijaté opatrenia súvisiace s pandémiou ochorenia COVID – 19 vrátane opatrení štátu, ich účinkov a iných skutočností a udalostí s tým spojených alebo v čase uzavierania Zmluvy predvídateľných, ktoré existujú v čase uzavierania Zmluvy v Slovenskej republike (ďalej spolu iba „pandémia“) nie sú v zmysle tejto Zmluvy bez ďalšieho považované za vyššiu moc.
2. Posúdenie otázky, či skutočne nastal prípad zásahu vyššej moci v dôsledku pandémie a aké dôsledky vyvolal, bude po uzavretí Zmluvy závisieť od konkrétneho prípadu, ktorý bude musieť povinná strana okrem samotnej pandémie preukázať druhej zmluvnej strane v spojení s ďalším účinkom alebo dôsledkom pandémie, nakoľko v súčasnosti sú už ohrozenie koronavírusom, pandémia a s tým spojené komplikácie (najmä účinky jednotlivých opatrení a reštrikcií) predvídateľné. Preukázaním vyššej moci v dôsledku pandémie v konkrétnom prípade nezaniká omeškanie povinnej strany, avšak povinná strana sa zbaví zodpovednosti za omeškanie a nenastanú právne následky omeškania. Dôkazné bremeno je na strane, ktorá sa na vyššiu moc odvoláva.
3. Zmluvné strany sa zároveň dohodli, že zásah vyššej moci (pandémie) spôsobuje zánik záväzku uvedeného v tejto Zmluve v dôsledku dodatočnej nemožnosti plnenia ak je súčasne preukázané, že
4. ide o mimoriadnu, nezavinenú, nepredvídateľnú a neodvrátiteľnú okolnosť/okolnosti počas pandémie,
5. nemožnosť plnenia nastala až po uzavretí zmluvy (t. j. musí ísť o následnú nemožnosť) a
6. nemožnosť plnenia je objektívna (nezávislá od vôle povinnej strany), nesmie byť spôsobená iba individuálnou neschopnosťou povinnej strany/jej subdodávateľa plniť a
7. ide o trvalú nemožnosť plniť.
8. Na základe splnenia podmienok ods. 3 tohto článku Zmluvy pri dodatočnej nemožnosti plnenia pôjde o nemožnosť poskytnúť plnenie ani za sťažených podmienok, ani s pomocou inej osoby, iba s vynaložením väčších nákladov ani po dohodnutom čase.
9. Ak ide o plnenie nemožné iba po určitý čas (napr. choroba a/alebo povinná karanténa povinnej strany alebo jej subdodávateľa, preukázateľný zákaz výkonu činnosti zo strany štátu u povinnej strany alebo jej subdodávateľa), nejde o dodatočnú nemožnosť plnenia podľa tejto Zmluvy a povinná strana sa nesplnením záväzku dostáva do omeškania. Posúdenie otázky, či ide o trvalú alebo dočasnú nemožnosť plnenia v dôsledku pandémie bude po uzavretí Zmluvy závisieť od konkrétneho prípadu. Dôkazné bremeno je v prípade nemožnosti plnenia na strane povinnej strany (porušujúcej strany).
10. Zmluvné strany zhodne prehlasujú, že pandémia pre plnenie tejto Zmluvy má iba dočasný charakter.
11. Porušujúca strana zodpovedá za škodu, ktorá druhej zmluvnej strane vznikne v dôsledku pandémie. Existencia a preukázanie liberačných dôvodov porušujúcou stranou nemá vplyv na povinnosť platiť zmluvnú pokutu.
12. P**orušujúca strana je povinná bezodkladne informovať druhú stranu** o povahe okolnosti, ktorá jej bráni v splnení záväzku a o jej dôsledkoch. V prípade nesplnenia oznamovacej povinnosti vzniká druhej zmluvnej strane nárok na náhradu škody.
13. Ak nejde o nemožnosť plnenia a porušenie záväzku povinnej strany nespadá ani pod okolnosti predpokladané v Zmluve, neplnením záväzku sa povinná strana (porušujúca strana) dostáva do omeškania.
14. V prípade omeškania povinnej strany s plnením **peňažného záväzku** má druhá zmluvná strana nárok na úroky z omeškania vo výške stanovenej v príslušnom nariadení vlády SR a nárok na úhradu paušálnych nákladov spojených s uplatnením pohľadávky.
15. Ak ide o omeškanie s plnením **nepeňažného záväzku** (najmä s odovzdaním Predmetu zmluvy, prevzatím veci na opravu, vrátením veci), prechádza na povinnú stranu po dobu omeškania nebezpečenstvo škody na veci, ak toto nebezpečenstvo neznášala už predtým a to bez ohľadu na dôvody omeškania.

**IX.**

**Záverečné ustanovenia**

1. Pri riešení otázok výslovne neupravených touto Zmluvou sa zmluvné strany budú riadiť príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.
2. Túto Zmluvu možno meniť a dopĺňať len očíslovanými písomnými dodatkami podpísanými oprávnenými zástupcami zmluvných strán a iba v súlade s § 18 ZVO. Zmluvu je možné zrušiť písomnou Dohodou zmluvných strán alebo odstúpením od Zmluvy.
3. Táto zmluva je vyhotovená v dvoch rovnopisoch, pre každú zmluvnú stranu po jednom vyhotovení.
4. Zmluvné strany prehlasujú, že budú spolupracovať tak, aby bol predmet Zmluvy splnený v najlepšej možnej miere. Za týmto účelom sa budú zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu Zmluvy.
5. Zmluvné strany prehlasujú, že túto Zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, ani návrhy na doplnenie, čo zástupcovia zmluvných strán plne spôsobilí na právne úkony potvrdzujú vlastnoručnými podpismi.
6. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce z tejto Zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto zmluvy doručené druhej zmluvnej strane.
7. Táto zmluva nadobúda platnosť dňom jej podpisu oprávnenými zástupcami zmluvných strán a účinnosť dňom nasledujúcim po dni jej zverejnenia na webovom sídle objednávateľa v zmysle § 47a zákona č. 40/1964 Zb. Občianskeho zákonníka v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
8. Akékoľvek ustanovenie tejto Zmluvy, ktoré je alebo sa stane neplatným, nezákonným, neúčinným alebo nevynútiteľným podľa platného práva, nemá a ani v budúcnosti to nebude mať za následok neplatnosť, neúčinnosť alebo nevynútiteľnosť ostatných ustanovení Zmluvy. Zmluvné strany sú povinné v dobrej viere, rešpektujúc zásady poctivého obchodného styku rokovať tak, aby bolo neplatné, neúčinné alebo nevynútiteľné ustanovenie Zmluvy písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel Zmluvy musí byť zachovaný. Do doby, pokiaľ takáto Dohoda nebude uzavretá, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia Zmluvy a ak také ustanovenia nie sú, použijú sa ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.
9. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.
10. Akékoľvek nedorozumenia, spory o výklad Zmluvy, platnosť ustanovení Zmluvy, alebo sporné nároky vznikajúce z tejto Zmluvy alebo v súvislosti s ňou sa zmluvné strany zaväzujú riešiť vzájomnou dohodou Zmluvných strán; ak k takejto dohode preukázateľne nedôjde, sporné otázky rozhodne príslušný všeobecný súd SR.
11. Zmluva sa uzatvára na dobu splnenia všetkých záväzkov zmluvných strán vyplývajúcich z tejto Zmluvy. Po uvedenú dobu je pre plnenie tejto Zmluvy zachovaná záväzná viazanosť ponuky zhotoviteľa.
12. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.
13. V prípade, ak bude podľa tejto Zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v záhlaví tejto zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje, ak nie je dohodnuté inak. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje.
14. Neoddeliteľnou súčasťou tejto Zmluvy sú:

Príloha č. 1 - Špecifikácia ceny z ponuky zhotoviteľa/Návrh na plnenie kritéria

Príloha č. 2 - Zoznam subdodávateľov

Príloha č. 3 - Identifikácia mostných objektov

V Banskej Bystrici dňa: V  dňa :

**Za objednávateľa: Za zhotoviteľa :**

........................................ .........................................................

**Ing. Martin Lejtrich**

predseda predstavenstva

Banskobystrickej regionálnej správy ciest, a.s.

......................................

**Ing. Róbert Machala**

podpredseda predstavenstva

Banskobystrickej regionálnej správy ciest, a.s.